Stortingsrepresentanten fra Troms ledet torsdag en oljekonferanse i Harstad. Hun har fått mange positive tilbakemeldinger i Nord-Norge på Borten Moes utspill der han ville bekjempe miljøbevegelsens verdensanskuelse i samfunnsdebatten om olje og miljø. – Jeg tror det er på tide at noen tar bladet fra munnen og gjør det Ola har gjort og setter det i et perspektiv. Den norske oljeindustrien er langt framme og har utviklet miljøteknologi som vi er verdensledende på. Det må vi fronte.